Բայազետ Կենտրոն

«Բայազետ» կենտրոն, լրիվ անվանումը՝ «Բայազետ» վերլուծական-հետազոտական հայկական կենտրոն (անգլերեն՝ "Bayazet" Armenian Analytical-Research Center, ռուսերեն՝ Армянский Аналитический Исследовательский Центр "Баязет") անկախ հասարակական կազմակերպություն, որը հիմնադրվել է 2021 թվականին Գավառում և հանդիսանում է Գեղարքունիքի մարզի առաջին ուղեղային կենտրոնը։    Կազմակերպությունը զբաղվում է Հայաստանի մարզային երիտասարդների շրջանում ֆունկցիոնալ և ինտելեկտուալ մտքի կազմակերպմամբ։ 

«Բայազետ» կենտրոնը իրականացնում է հասարակագիտական հետազոտություններ, հրապարակում զեկույցներ, կատարում վերլուծություններ, անցկացնում հարցազրույցներ, ինչպես նաև 6 լեզուներից (անգլերեն, ֆրանսերեն, գերմաներեն, իտալերեն, թուրքերեն և ադրբեջաներեն) թարգմանում, խմբագրում և հրապարակում է ինֆորմատիվ հոդվածներ։ 

«Բայազետ» կենտրոնի գործունեությունը նպաստում է գիտահետազոտական ոլորտի զարգացմանը մարզերում, փաստահեն որոշումների կայացմանը Տեղական ինքնակառավարման և պետական մակարդակներում` իրականացվող հետազոտական, վերլուծական աշխատանքների, տեղեկատվական հրապարակումների միջոցով ։

Կազմակերպությունը իր աշխատանքներում ներգրավում է նաև կամավորների՝ տալով նրանց փորձի փոխանակման, ինքնազարգացման, գիտահետազոտական աշխատանքներում ներգրավված լինելու և ինքնակրթվելու բացառիկ հնարավորություն։

Պատմություն 
2021 թվականի հունվարի 29-ին Գեղարքունիքի մարզկենտրոն Գավառում գումարվեց «Բայազետ» կենտրոնի հիմնադիր ժողովը, որին մասնակցում էին կազմակերպության հիմնադիրներ՝ Գլխավոր քարտուղար Վահրամ Հովեյանը, Խորհրդի անդամներ Մարուսյա Հովհաննիսյանը և Տիգրան Չանդոյանը։ 

2021 թվականի փետրվարի 10-ին Հայաստանի իրավաբանական անձանց պետական ռեգիստրի գործակալության կողմից «Բայազետ» վերլուծական-հետազոտական հայկական կենտրոնին շնորհվեց Հասարակական Կազմակերպության կարգավիճակ։ 

2021 թվականի հուլիսի 1-ին կայացած Արտահերթ համագումարի ժամանակ կազմակերպության Խորհրդի երրորդ անդամ ընտրվեց Հասմիկ Իսրայելյանը, իսկ Վերստուգիչ հանձնաժողովի (ԿՎՀ) առաջին անդամ՝ Վարդան Գարեյանը, ով երկու տարի հետո ներկայացրեց ազատման դիմում և դադարեցրեց անդամակցությունը կազմակերպությանը։ 

2023 թվականի փետրվարի 11-ին ամփոփվեցին «Բայազետ» կենտրոն հասարակական կազմակերպության կառավարման մարմինների նոր ընտրությունների արդյունքները։ Էլեկտրոնային քվեարկությունը մեկնարկել էր փետրվարի 10-ին ժամը 13։00-ից և տևել 24 ժամ։ Ընտրություններին քվեարկելու իրավունք ունեին կազմակերպության 17 անդամներ՝ Հայաստանից և Սփյուռքից։ 17 անդամներից քվեարկեցին 15-ը։ Փակ և գաղտնի քվեարկության արդյունքում 15 կողմ, 0 դեմ ձայների հարաբերակցությամբ Գլխավոր քարտուղարի պաշտոնում վերընտրվեց Վահրամ Հովեյանը։ 14 կողմ, 1 դեմ ձայների հարաբերակցությամբ Խորհրդի առաջին անդամ ընտրվեց Տիգրան Չանդոյանը։ 13 կողմ, 2 դեմ ձայների հարաբերակցությամբ Խորհրդի երկրորդ անդամ ընտրվեց Հասմիկ Իսրայլեյանը։ 13 կողմ, 2 դեմ ձայների հարաբերակցությամբ Խորհրդի երրորդ անդամ ընտրվեց Ավետիք Խոստեղյանը։ 

2023 թվականի հունվարի 1-ի դրությամբ «Բայազետ» կենտրոնին անդամակցում են 17 երիտասարդ՝ հայաստանյան և արտասահմանյան համալսարաններից ու գիտահետազոտական կենտրոններից։

Գործունեություն 
«Բայազետ» կենտրոնի գործունեության գերակա ուղղությունները կարելի է խմբավորվել 4 հիմնական ոլորտների՝

Հետազոտություններ 
 
«Բայազետ» կենտրոնը իրականացնում է ուսումնասիրություններ և վերլուծություններ քաղաքագիտության, տնտեսագիտության և սոցիոլոգիայի հատման միջակայքում, որոնք օգնում են Հայաստանի քաղաքացիական ղեկավարներին, քաղաքականություն մշակողներին և հասարակությանը` հասկանալու և լուծելու հայ հասարակության այն գլխավոր խնդիրները, որոնք իրենց մեջ պարունակում են մի շարք մարտահրավերներ։ Աշխատանքները գրախոսվում և երաշխավորվում են գիտահետազոտական ինստիտուտների և ոլորտային հայտնի մասնագետների կողմից, ապա տպագրվում և հրապարակվում կենտրոնի պաշտոնական կայքէջում։ Կազմակերպությունը հնարավորություն է ընձեռում գիտահետազոտական աշխատանքով զբաղվող երիտասարդներին մնալ մարզում և ունենալ վարձատրվող աշխատանք։

 Օտար լեզուների իմացության ուսումնասիրություն Գավառի տարածաշրջանի դպրոցականների շրջանում, - Վ․ Հովեյան, Ա․ Խոստեղյան, թարգմ․՝ Ստելլա Շահինյան, «Բայազետ» վերլուծական-հետազոտական հայկական կենտրոն ՀԿ, Գավառ 2022․ - 98 էջ
 ՏԻՄ բյուջեի վերլուծություն․ Գավառ համայնքի օրինակով, - Ա․ Խոստեղյան, «Բայազետ» վերլուծական-հետազոտական հայկական կենտրոն ՀԿ, Գավառ 2022․ - 14 էջ
 «Նոր Հայաստան» իդեոլոգեմի դրսևորումները Հայաստանի համացանցային մեդիատեքստերում, - Վ․ Հովեյան, Ա․ Ժամակոչյան, «Բայազետ» վերլուծական-հետազոտական հայկական կենտրոն ՀԿ, Գավառ 2022․ - 10 էջ 
 Գեղարքունիքի մարզում գործող մարզադպրոցների դերը երեխաների առողջ ապրելակերպի խթանման և սոցիալականացման գործընթացներում - Վ․ Հովեյան, Վ․ Գարեյան, թարգմ․՝ Զառա Պետրոսյան, «Բայազետ» վերլուծական-հետազոտական հայկական կենտրոն ՀԿ, Գավառ 2021. - 72 էջ

Գրադարանագիտական աշխատանք 
«Բայազետ» կենտրոնի գրադարանը Գեղարքունիքի մարզի ոչ պետական,  ամենախոշոր հանրային գրադարանն է, որի ֆոնդերը ձևավորվել են տեղի բնակիչների անձնական գրադարանների, ինչպես նաև կրթական ու ուսումնական հիմնարկությունների նվիրատվությունների հիման վրա։ Իբրև գիտակրթական հասարակական կազմակերպություն,  «Բայազետը» ստեղծում է անհրաժեշտ պայմաններ գրքերի հավաքագրման, պահպանման և ընթերցողներին բոլոր հնարավոր ուղիներով հասանելի դարձնելու համար։ 2021 թվականի դեկտեմբերի 5-ին «Տարվա Կամավոր» Գյումրու մրցանակաբաշխության շրջանակներում Գեղարքունիքի մարզից հաղթող ճանաչվեց «Բայազետ» կենտրոնի կամավոր Լաուրա Մկրտչյանը՝ կենտրոնի կողմից իրականացվող հանրային հիբրիդային գրադարանի ստեղծման գործում ունեցած իր կամավորական աշխատանքի համար։ 

«Բայազետ» կենտրոնը համագործակցում է Հայաստանի ազգային գրադարանի, ԳԱԱ և ԵՊՀ գիտական և այլ գրադարանների հետ։ 2022 թվականի հուլիսի 19-ին Վարդգես Պետրոսյանի անվան Գեղարքունիքի մարզային գրադարանը «Բայազետ» կենտրոն ՀԿ-ին նվիրաբերեց 156 միավոր հայ գրականություն։ Օրեր անց՝ հուլիսի 25-ին, կազմակերպության Գլխավոր քարտուղար Վահրամ Հովեյանը Երևանում պարգևատրվեց Համո Սահյանի անվան գրադարանի բարձրագույն պատվոգրով և նվիրատվություն ստացավ 250 միավոր գիրք։ 

2023 թվականի հունվարի դրությամբ գրադարանն ունի 6950 միավոր գրականություն և 51 ակտիվ ընթերցող։

Իրազեկում 
«Բայազետ» կենտրոնը տարածում է տեղեկատվական նյութեր, որոնք պարարտ հող են նախապատրաստում` հասկանալու թե ինչպես է փոխվում աշխարհը։

Թարգմանություններ 

Կենտրոնը իրականացնում և հրապարակում է թարգմանություններ անգլերեն, թուրքերեն, ֆրանսերեն, գերմաներեն, ռուսերեն և ադրբեջաներեն լեզուներից։ 2022 թվականին հուլիսի 18-ին առաջին անգամ հայ ընթերցողին ներկայացրեց համաշխարհային ճանաչում ունեցող Hermès ամսագրում հրապարկված Սերժ Մոսկովիչի (Serge Moscovici) հետ հարցազրույցի հայերեն թարգմանությունը, Թուրքիայի ժխտողական քաղաքականությունը դատապարտող՝ ԱՄՆ Քլարք համալսարանի թուրք հայտնի պատմաբան, դասախոս, պրոֆեսոր Ումիթ Քուրթի «Այնթափի կորուսյալ հայերը՝ մի տան անցյալի հետքերում» հոդվածի թարգմանությունը

Հարցազրույցներ 
«[ՎԵՐԱ]իմաստավորելով զարգացման օրակարգը հարցազրույցների շարք, Գավառ 2022» ՝ առաջին հայալեզու ժողովածուն է Գավառի անցյալի, ներկայի և ապագայի մասին

 Կենտրոնի շարունակական առաջխաղացման համար անհրաժեշտ է ընտրել ճիշտ մարդկանց՝ ճիշտ տեղում և ճիշտ ժամանակին․ Մոնիկա Ստեփանյան
 Թարգմանության համար աշխատում ենք ընտրել այնպիսի հոդվածներ, որոնց պակասը զգացվում է հայալեզու մեդիայում․ Ստելլա Շահինյան
 Շարունակում ենք փնտրել տաղանդավոր երիտասարդների զարգացմանը նպաստող նոր մոդելներ․ Անի Թադևոսյան
 Մենք բաց ենք քննարկելու համագործակցության ցանկացած առաջարկ, որն առընչվում է Գավառի ավելի լավ ապագային․ Ավետիք Խոստեղյան
 Որոնում ենք մենթորներ, ովքեր կօգնեն մեզ բարդ հարցերին ավելի պատրաստ լինել․ Հասմիկ Իսրայելյան
 Հայաստանի և սփյուռքի գործարարների դերը կարող է բեկումնային լինել Գավառի զարգացման գործում․ Վահրամ Հովեյան
 Նկատելի էր, որ «Բայազետ»-ը նեղ շահեր հետապնդող խմբակ չէ, այլ ինտելեկտուալ, զարգացող և սկզբունքային երիտասարդների միասնություն․ Հասմիկ Իսրայելյան
 Կարևորություն ենք տալիս համայնքում վստահելի տեղեկատվական-վերլուծական կենտրոն դառնալուն․ Մարուսյա Հովհաննիսյան
 Նպատակ ենք դրել ամեն ջանք գործադրել ի նպաստ մեր համայնքի հասարակական զարգացման․ Տիգրան Չանդոյան
 «Բայազետը» պետք է դառնա Գավառի ուղեղային կենտրոնը․ Վահրամ Հովեյան

Ոչ ֆորմալ կրթություն 
«Բայազետ» կենտրոնը կազմակերպում է պանելային քննարկումներ, դասախոսություններ և տեղեկատվական հանդիպումներ, քանի որ ընդունում է, որ միայն ֆորմալ կրթական համակարգերը չեն կարող արձագանքել ժամանակակից հասարակության մարտահրավերներին և, հետևաբար, ողջունում է ոչ ֆորմալ կրթական պրակտիկայով բոլոր ամրապնդումները։

 Կայացավ «Երիտասարդները մարզերում՝ այսօր և վաղը» խորագրով պանելային քննարկումը, որը վարեց «Բայազետ» կենտրոնի Գլխավոր քարտուղարը │ 15 օգոստոս, 2022
 Տեղի ունեցավ «TEDx Գավառ 2022» միջոցառումը, որ լի էր մոտիվացնող ելույթներով │ 15 օգոստոս, 2022
 Հայտնի է ՏրամաՉափ ինտելեկտուալ մրցաշարի հաղթողը․ «Ինտելեկտուալ Գավառ 2022» գավաթը ուղևորվեց Կարմիրգյուղ │ 14 օգոստոս, 2022
 «Բայազետ» կենտրոնի անդամները մասնակցեցին Հայկական Կարիտաս բարեսիրական ՀԿ-ի Գավառի «Մենթորինգ 2017-2022» ծրագրին │ 3 օգոստոս, 2022
 ՍոցՔեմփ-2022-ի ժամանակ զեկույցով հանդես եկավ «Բայազետ» կենտրոնի լրագրող Մարինե Դվոյանը │ 15-17 հուլիս, 2022
 «Բայազետ» կենտրոնի անդամ Ավետիք Խոստեղյանը ՀԱՀ-ում տեղի ունեցած «Որակի ապահովումը՝ ապագայի հեռանկար» թեմայով համաժողովի փորձագետ │ 11 հուլիս, 2022
 Հաջողությամբ ավարտեց շվեյցարական «ԿԱԶԱ»-ի կողմից կազմակերպված «ՔԿ ուսուցանողների համար» առցանց դասընթացը │ 9 հուլիս, 2022
 «ՁԳՏՈՒՄ ավելի լավ ապագայի. համայնքների և քաղաքացիական հասարակության դիմակայունություն Հայաստանում»  ծրագրի Մարզային շնորհանդես │ 30 հունիս, 2022
 Երևանում կայացավ Խելացի՛ր ինտելեկտուալ շարժման առաջին մրցաշարը, որին մասնակցում էր «Բայազետ» կենտրոնի թիմը │ 11 հունիս, 2022
 «Բայազետ» կենտրոնի թիմը «Պոլիտեա» ինտելեկտուալ խաղ-մրցաշարի եզրափակչում │ 4 հունիս, 2022
 Գեղարքունիքի մարզում տեղի ունեցավ «Արևը՝ որպես էներգետիկ անկախություն» համաժողովը, որին մասնակցում էր նաև «Բայազետ» կենտրոնի Գլխավոր քարտուղարը │ 1 հունիս, 2022
 Եվրասիա միջազգային համալսարանում տեղի ունեցավ միջմշակութային երեկո, որին մասնակցում էին նաև «Բայազետ» կենտրոնի անդամները │ 27 ապրիլ, 2022
 «Բայազետ» կենտրոնի հաղորդակցության և արտաքին կապերի ղեկավար Ավետիք Խոստեղյանը մասնակցեց «Համայնքը ԵՍ եմ» ճամբարին │ 22-27 մարտ, 2022
 «Բայազետ» կենտրոնի անդամները մասնակցեցին «ՔՀԿ-ների և ՏԻՄ-երի ապատեղեկատվության դիմադրողականության ձևավորում» դասընթացին │ 10-11 մարտ, 2022
 Գավառի համայնքապետարանի նիստերի դահլիճում տեղի ունեցավ Սոցիալական ներդրումների և տեղական զարգացման ծրագրի (Բաղադրիչ 2) գաղափարների քվեարկության ժողովը, որին մասնակցում էր նաև «Բայազետ» կենտրոնի Գլխավոր քարտուղարը │ 1 մարտ, 2022
 «Բայազետ» կենտրոնի Ֆինանսական բաժնի ղեկավար Նարեկ Թադևոսյանը դասընթաց անցկացրեց Գավառի պետական բժշկական քոլեջում │ 7 փետրվար, 2022
 ՏԺԴ ԿՀ Գեղարքունիքի մարզի շրջանավարտների կողմից կազմակերպված հանրային քննարկմանը ներկա էին «Բայազետ» կենտրոնի անդամները │ 25 դեկտեմբեր, 2021
 «Էրազմուս» ուսանողական ցանցի հրավերով «Բայազետ» կենտրոնի անդամները մասնակցեցին Երևանում տեղի ունեցող Միջմշակութային երեկոին │ 19 դեկտեմբեր, 2021
 ԳՊՀ-ում տեղի ունեցավ «Համայնքների խոշորացում 2021» խորագիրը կրող հանդիպում-քննարկումը «Բայազետ» կենտրոնի անդամների բանախոսությամբ │ 4 դեկտեմբեր, 2021
 Ստեփանավանում տեղի ունեցավ «Աղետների ռիսկի կառավարում և դիմակայունության բարձրացում համայնքային մակարդակում 2021» թեմայով դասընթացը │ 14-17 հոկտեմբեր, 2021
 Գավառում տեղի ունեցավ BiG Talk-ը ինտերակտիվ պանելային քննարկումների շարքը, որը որը վարեց «Բայազետ» կենտրոնի Գլխավոր քարտուղարը  │ 27 փետրվար, 2021
 «Բայազետ» կենտրոնը միացավ «Ապրի՛լ» նախաձեռնությանը՝ աջակցելով Հայաստանում գիտության զարգացմանը │ 19 մայիս, 2022
 Գավառի պետական համալսարանի (ԳՊՀ) ամենամյա գիտաժողովի ընթացքում զեկույցով հանդես եկավ «Բայազետ» կենտրոնի Գլխավոր քարտուղարը, ով ներկայացրեց «Նոր Հայաստան իդեոլոգեմի դրսևորումները Հայաստանի համացանցային մեդիատեքստերում» թեմայով հետազոտական աշխատանքը, որն իրականացվել էր ՀՀ աշխատանքի և սոցիալական հարցերի նախարարի տեղակալ Աննա Ժամակոչյանի գիտական ղեկավարությամբ │ 30 ապրիլ, 2022
 «Բայազետ» կենտրոնի վերլուծական բաժնի անդամները հաջողությամբ ավարտեցին ԱՄՆ-ի Վանդերբիլթի համալսարանի կողմից կազմակերպված օնլայն դասընթացները │ 2021-2022
 Երևանի պետական համալսարանի (ԵՊՀ) միջազգային երիտասարդական գիտաժողովի ընթացքում զեկույցով հանդես եկավ «Բայազետ» կենտրոնի Գլխավոր քարտուղարը, ով ներկայացրեց  «Հայաստանյան  քաղաքացիական հասարակության դերը վերափոխվող քաղաքական դաշտի պայմաններում. ինքնաընկալումներ և վերաիմաստավորումներ» հետազոտական աշխատանքը, որն իրականացվել էր Գենդերային հետազոտություների և առաջնորդության ԵՊՀ կենտրոնի տնօրեն Գոհար Շահնազարյանի գիտական ղեկավարությամբ │  1 ապրիլ, 2021

Կառուցվածք 
Կազմակերպության կառավարման և վերահսկողական մարմիններն ընտրովի են, մնացած պաշտոնների նշանակման և ազատման իրավունքը վերապահված է Գլխավոր քարտուղարին։ Գլխավոր քարտուղարի հետ անհաղթահարելի տարաձայնությունների պարագայում Խորհրդի բոլոր անդամների կողմ լինելու դեպքում հրավիրվում է Համագումար ու քննարկման դրվում գլխավոր քարտուղարի պաշտոնանկության հարցը։

Համագումար 
Կազմակերպության բարձրագույն կառավարման մարմինը բոլոր անդամների կամ նրանց կողմից ընտրված պատվիրակների համագումարն է, որին պատկանում է կազմակերպության կառավարման և գործունեության ցանկացած հարցի վերջնական լուծման իրավունքը։ Համագումարը հրավիրում և վարում է Գլխավոր քարտուղարը՝ բացառությամբ կանոնադրությամբ սահմանված դեպքերի։ Կազմակերպության Համագումարը կարող է հարցեր քննարկել և որոշումներ կայացնել, եթե Համագումարին մասնակցում են Կազմակերպության բոլոր անդամների կամ բոլոր պատվիրակների ընդհանուր թվի կեսից ավելին։ Որոշումներն ընդունվում են Համագումարի մասնակիցների ձայների պարզ մեծամասնությամբ։

Գլխավոր քարտուղար 

Կազմակերպության գործադիր մարմնի ղեկավարը Գլխավոր քարտուղարն է, ով ընտրվում է Համագումարի կողմից 2 տարի ժամկետով։ Գլխավոր քարտուղարը ղեկավարում է կազմակերպության աշխատակազմը, իրականացնում է Կազմակերպության ընթացիկ գործունեության կառավարումը, այդ թվում՝ ֆինանսական գործունեությունը, ապահովում է Համագումարի, Կազմակերպության Խորհրդի կողմից ընդունված որոշումների և հանձնարարականների կատարումը, դրանց գործունեությանն ուղղված բոլոր հարցերի լուծումը։ 

Գլխավոր քարտուղարի օգնականը կորդինացնում է բաժինների փոխկապակցված աշխատանքը՝

 Փորձագիտական և վերլուծական բաժին
 Թարգմանչական և խմբագրական բաժին
 Հասարակայնության հետ կապերի և մարքեթինգի բաժին
 Մարդկային ռեսուրսների կառավարման բաժին
 Տեղեկատվական տեխնոլոգիաների բաժին
 Իրավաբանական բաժին
 Ֆինանսական բաժին
 Ադմինիստրատիվ բաժին

Խորհուրդ 
Կազմակերպության կոլեգիալ կառավարման մարմինն է, որի անդամները ընտրվում են Համագումարի կողմից 1 տարի ժամկետով։ Խորհուրդը հաստատում է Կազմակերպության ռազմավարական պլանը և հսկում դրա կատարման ընթացքը, ինչպես նաև քննարկում և որոշումներ է կայացնում Կազմակերպության անդամակցության հարցով։ Կազմակերպության խորհրդի նիստը կարող է որոշումներ կայացնել, եթե նիստին մասնակցում են Խորհրդի անդամների ընդհանուր թվի առնվազն 1/2-ը։ Որոշումներն ընդունվում են նիստին մասնակցող անդամների ձայների պարզ մեծամասնությամբ։ Կազմակերպության խորհուրդը իր հերթական նիստերը հրավիրում է ամիսը մեկ անգամ։ Որոշ դեպքերում կարող են հրավիրվել խորհրդի ընդլայնված նիստեր՝ Կազմակերպության առանձնացված ստորաբաժանումների ղեկավարների, ինչպես նաև Կազմակերպության այլ անդամների մասնակցությամբ։

Կազմակերպության վերստուգիչ հանձնաժողով (ԿՎՀ) 
Կազմակերպության վերահսկողական գործառույթը վերապահված է ԿՎՀ-ին, որի անդամները զբաղվում են Կազմակերպության բոլոր անդամների իրավունքների պաշտպանությամբ, Կազմակերպության մարմինների և ստորաբաժանումների որոշումների օրինականության ապահովմամբ։

Կազմակերպության յուրաքանչյուր անդամ կամ աշխատակից կարող է դիմում ներկայացնել ԿՎՀ-ին, եթե նա համարում է, որ կազմակերպությունում՝

 ընդունվել են որոշումներ, որոնք խախտել են իր իրավունքները,
 Կազմակերպությունում ընդունվել են որոշումներ, որոնք հակասում են Հայաստանի օրենսդրությանը, Կանոնադրությանը կամ սույն Կանոնակարգին
 Կազմակերպությունում ընդունվել են որոշումներ, որոնք ակնհայտ հակասում են Կազմակերպության գաղափարներին, սկզբունքներին կամ նպատակներին։

Անդամակցություն 
«Բայազետ» կենտրոնի անդամ կարող է դառնալ Հայաստանի, ինչպես նաև օտարերկրյա ցանկացած քաղաքացի, ով ունի  ակադեմիական պատրաստվածություն։ «Բայազետ» կենտրոնի անդամ դառնալու ցանկություն ունեցող անձը գրավոր դիմում է ներկայացնում Գլխավոր քարտուղարին՝ լրացնելով  կազմակերպության կողմից մշակված դիմումի ձևաթուղթը։ Գլխավոր քարտուղարի դրական եզրակացության դեպքում թեկնածուն անցնում է մինչև 3 ամսյա փորձաշրջան։ Փորձաշրջանի ավարտին թեկնածուն ներկայանում է Խորհրդի նիստին, որի ժամանակ քվեարկությամբ տրվում է անդամի կարգավիճակ, կամ դիմումը մերժվում է։

Սկանդալներ 

2021 թվականի Գավառ խոշորացված համայնքի ՏԻՄ ընտրությունների ժամանակ «Քաղաքացիական Պայմանագիր» կուսակցության կողմից առաջադրված համայնքի ղեկավարի թեկնածուն չմասնակցեց «Բայազետ» կենտրոնի հեղինակային «10 հարց, 10 պատասխան» հարցազրույցին՝ այդ կերպ մեղադրելով կազմակերպությանը ընտրությունների վրա ազդեցություն ունենալու մեջ։

2021 թվականի նոյեմբերին 28-ին լրագրողների հետ զրույցի ժամանակ Գլխավոր քարտուղարն անդրադարձավ հնչած քննադությանը։

Ծանոթագրություններ

Արտաքին հղումներ 

Հետազոտական կազմակերպություններ
Հայաստանի կազմակերպություններ
Վերլուծական կենտրոններ